RML กำไรไตรมาส1/58 ดีกว่าคาดเล็กน้อยประมาณการกำไรปีนี้-ปีหน้าลดลงแนะนำถือ
RMLกำไรไตรมาส1/58 ดีกว่าคาดเล็กน้อยคำแนะนำปรับเพิ่มเป็น ถือ หลังราคาหุ้นปรับลงสอดคล้องกับคำแนะนำเดิมคือ เต็มมูลค่า ราคาพื้นฐานกำหนดไว้เป็น 1.85 บาท ซึ่งประเมินด้วย P/E ปี 58 ที่ 6 เท่า ราคาปิดมีส่วนเพิ่ม 10%

19 พ.ค. 2558

บล.ดีบีเอสฯระบุในบทวิเคราะห์วันนี้(19 พ.ค.) ว่า บริษัท ไรมอน แลนด์ จำกัด (มหาชน) หรือ RML กำไรสุทธิไตรมาส1/58 ออกมาดีกว่าคาด เป็น 313 ล้านบาท สูงกว่าที่คาดไว้ก่อนหน้า 7% เพราะรายได้จากการโอน และอัตรากำไรขั้นต้น แต่กำไรไตรมาส1/58 ยังลดลง 14% เทียบช่วงเดียวกันของปีก่อนเพราะรายได้จากการโอนที่ลดลง 2% เทียบช่วงเดียวกันของปีก่อนเป็น 1.6 พันล้านบาท และอัตรากำไรขั้นต้นน้อยลงเป็น 39.1% จากการรับรู้รายได้คอนโด Zire วงศ์อมาตย์ที่ให้อัตรากำไรขั้นต้นไม่สูง เทียบกับ เทียบช่วงเดียวกันของปีก่อนที่มีอัตรากำไรขั้นต้นสูงเป็น 41.5% ซึ่งส่วนใหญ่เป็นการโอนคอนโด 185 ราชดำริ ที่มีอัตรากำไรขั้นต้นมาก
งบดุลแข็งแกร่งขึ้นปลาย ไตรมาส1/58 อัตราส่วนหนี้สินสุทธิต่อทุนลดลงเป็น 0.7 เท่า เทียบกับ 1 ปีก่อนหน้าที่ 1.7 เท่า มูลค่าทางบัญชีต่อหุ้นเป็น 1.08 บาท ด้านกระแสเงินสดจากการดำเนินงานเป็น +497 ล้านบาท เพิ่ม 15% เทียบช่วงเดียวกันของปีก่อน
ยอดขายรอโอน (Backlog) ทยอยปรับลดลง เป็น 8.7 พันล้านบาท เนื่องจากยังไม่มีโครงการคอนโดใหม่ๆที่ให้ยอดขายได้มากเข้ามาชดเชยกับการทยอยการโอนกรรมสิทธิ์ออกไป มีเพียงแต่โครงการทาวน์เฮ้าส์ที่ เย็นอากาศ ก็มีมูลค่าขายเพียง 670 ล้านบาท ด้านกำไร ไตรมาส1/58 เป็นสัดส่วน 28% เทียบกับประมาณการทั้งปี 58
คำแนะนำ ปรับเพิ่มเป็น ถือ หลังราคาหุ้นปรับลงสอดคล้องกับคำแนะนำเดิมคือ เต็มมูลค่า (Fully Valued) ราคาพื้นฐานกำหนดไว้เป็น 1.85 บาท ซึ่งประเมินด้วย P/E ปี 58 ที่ 6 เท่า ราคาปิดมีส่วนเพิ่ม 10% สำหรับในงวดปี 57 ที่ผ่านมา บริษัทไม่มีการจ่ายเงินปันผล แต่จัดสรร RML-W4 ให้ผู้ถือหุ้น และชดเชย RML-W3 ที่หมดอายุลงกลาง พ.ค.นี้ ทั้งนี้จะมีการขึ้น XW วันที่ 5 มิ.ย.58 ในเงื่อนไขการจัดสรรคือ สัดส่วน 4 หุ้นเดิมต่อ 1 วอร์แรนท์ ไม่คิดมูลค่า ราคาใช้สิทธิ์ 1.97 บาท อายุ 3 ปี ปัจจัยลบคือ ประมาณการกำไรปีนี้และปีหน้าลดลงในอัตรา 10% และ 38% ตามลำดับ